Χρονολόγιο Θερινών Ολυμπιακών Αγώνων 2012

Η χρονολογική σύνοψη των σημαντικότερων γεγονότων από τους Θερινούς Ολυμπιακούς Αγώνες 2012 που διεξάγονται στο Λονδίνο από 25 Ιουλίου έως και 12 Αυγούστου.

Πρόγραμμα Αγώνων

25 Ιουλίου 
Ποδόσφαιρο
Ανεπίσημη έναρξη των Ολυμπιακών Αγώνων με έξι παιχνίδια για την 1η αγωνιστική του προκριματικού γύρου στο τουρνουά γυναικών. 
Η Βραζιλία συνέτριψε το Καμερούν με 5-0 και η Κριστιάνε σκόραρε το 11ο προσωπικό της Ολυμπιακό γκολ, καταρρίπτοντας έτσι το ρεκόρ των περισσότερων γκολ από αθλήτρια σε Ολυμπιακούς Αγώνες. 
Μεγάλες νίκες για Η.Π.Α. (4-2 τη Γαλλία) και Σουηδία (4-1 τη Νότια Αφρική), ενώ στον αγώνα της Βόρειας Κορέας με την Κολομβία (2-0) οι διοργανωτές έδειξαν κατά λάθος τη σημαία της Νότιας Κορέας αντί της πρώτης, με αποτέλεσμα οι παίκτριες της ασιατικής ομάδας να αποχωρήσουν οργισμένες από τον αγωνιστικό χώρο και η αναμέτρηση να ξεκινήσει με καθυστέρηση τουλάχιστον μιας ώρας.

26 Ιουλίου 
Ποδόσφαιρο
Ξεκίνησε και το τουρνουά των ανδρών με οκτώ αγώνες για την 1η αγωνιστική του προκριματικού γύρου. 
Η Ιαπωνία έκανε την έκπληξη κερδίζοντας την Ισπανία με 1-0, ενώ η Σενεγάλη πήρε την ισοπαλία από τη διοργανώτρια Μεγάλη Βρετανία (1-1) και η Βραζιλία νίκησε δύσκολα την Αίγυπτο με 3-2.

27 Ιουλίου 
Τοξοβολία
Στο "Lord's Cricket Ground" πραγματοποιήθηκε ο γύρος κατάταξης σε άνδρες και γυναίκες. 
Στους άνδρες, στην κατηγορία των 72 βολών στο ατομικό, ο νοτιοκορεάτης Ιμ Ντονγκ Χιουν πέτυχε παγκόσμιο ρεκόρ με 699 βαθμούς, καταρρίπτοντας τη δική του καλύτερη επίδοση (696 βαθμοί). Παράλληλα, οι τοξοβόλοι της Νότιας Κορέας έσπασαν και το ομαδικό παγκόσμιο ρεκόρ στην ίδια κατηγορία, με 2087 βαθμούς. 
Στις γυναίκες, πρώτη με 671 βαθμούς αναδείχθηκε η Μπο Μπάε Κι επίσης από τη Νότια Κορέα, ενώ η χώρα πρώτευσε και στο ομαδικό με 1.993 βαθμούς.

Τελετή Έναρξης
Η τελετή με τίτλο «Τα νησιά των θαυμάτων» του σκηνοθέτη Ντάνι Μπόιλ, διεξήχθη στο Ολυμπιακό Στάδιο του Λονδίνου και συνδύασε τη Βρετανία του παρελθόντος με τη σύγχρονη ιστορία της χώρας. Έγινε η παρέλαση των χωρών και στη συνέχεια η Βασίλισσα Ελισάβετ Β' κήρυξε την επίσημη έναρξη των Αγώνων. Επτά νέοι αθλητές άναψαν το βωμό του Σταδίου με την Ολυμπιακή φλόγα.

28 Ιουλίου 
Άρση βαρών
Η Μινγκτζούν Γουάνγκ από την Κίνα κατέκτησε το χρυσό μετάλλιο στην κατηγορία των 48 κιλών γυναικών.
Ο αλβανός αρσιβαρίστας Χισέν Πουλάκο αποκλείστηκε από τους Αγώνες (θα συμμετείχε στην κατηγορία των -77 κιλών), αφού βρέθηκε θετικός στην απαγορευμένη ουσία στανοζόλη, σε έλεγχο ντόπινγκ που του έγινε.

Κολύμβηση
Ο Ράιαν Λόχτε από τις Η.Π.Α. κατέκτησε το πρώτο του χρυσό μετάλλιο κερδίζοντας στα 400μ μικτή ατομική ανδρών με χρόνο 4:05.18, ενώ ο Μάικλ Φελπς τερμάτισε τέταρτος και έμεινε εκτός μεταλλίων για πρώτη φορά από τους Ολυμπιακούς Αγώνες του Σίδνεϊ το 2000.
Ο Κινέζος Γιανγκ Σουν πέτυχε νέο Ολυμπιακό ρεκόρ στον τελικό των 400μ ελεύθερο ανδρών με χρόνο 3:40.14 και κατέκτησε το χρυσό μετάλλιο. Δεύτερος τερμάτισε ο Τάε Χουάν Παρκ από τη Νότια Κορέα ο οποίος αγωνίστηκε κανονικά στον τελικό, αν και είχε αποκλειστεί αρχικά από τον προκριματικό γύρο λόγω λανθασμένης εκκίνησης.
Η Γε Σιουέν από την Κίνα έκανε νέο παγκόσμιο ρεκόρ με χρόνο 4:28.43 στα 400μ μικτή ατομική γυναικών και πήρε το χρυσό μετάλλιο. Πριν το ελεύθερο στυλ βρισκόταν σχεδόν ένα δευτερόλεπτο πίσω από την Ελίζαμπεθ Μπέιζελ, αλλά τελικά τερμάτισε 2.84 δευτερόλεπτα μπροστά της. Κολύμπησε τα τελευταία 50μ σε χρόνο 28.93, που ήταν ταχύτερος από αυτόν του Ράιαν Λόχτε στο αντίστοιχο αγώνισμα των ανδρών.
Η ομάδα της Αυστραλίας στα 4Χ100μ ελεύθερο γυναικών πήρε το χρυσό μετάλλιο σε χρόνο 3:33.15, που αποτελεί νέο Ολυμπιακό ρεκόρ.
Η Ντάνα Βόλμερ από τις Η.Π.Α. πέτυχε νέο Ολυμπιακό ρεκόρ με χρόνο 56.25 στα προκριματικά των 100μ πεταλούδας γυναικών.
Στην κολύμβηση, η  από την Κίνα σημειώνει νέο παγκόσμιο ρεκόρ στα 400μ μικτή ατομική. (AP via ABC News)
Ο κολυμβητής Κάμερον βαν ντερ Μπεργκ από τη  Νότια Αφρική πετυχαίνει νέο ρεκόρ Ολυμπιακών Αγώνων στα 100μ πρόσθιο.
(Chicago Tribune) 

Κωπηλασία
Οι Χάμις Μποντ και Έρικ Μάρεϊ από τη Νέα Ζηλανδία πέτυχαν παγκόσμιο ρεκόρ με χρόνο 6:08.50 στα προκριματικά των ανδρών στη δίκωπο άνευ πηδαλιούχου.
Οι Νέιταν Κοέν και Τζόζεφ Σάλιβαν (επίσης από τη Νέα Ζηλανδία) έκαναν Ολυμπιακό ρεκόρ στα προκριματικά του διπλού σκιφ ανδρών με χρόνο 6:11.30.
Οι Βρετανίδες Γκλόβερ και Στάνινγκ πέτυχαν νέο Ολυμπιακό ρεκόρ με χρόνο 6:57.29 στα προκριματικά των γυναικών στη δίκωπο άνευ πηδαλιούχου.

Ξιφασκία
Στο ξίφος ασκήσεως γυναικών, η Ιταλία κατέκτησε και τα τρία μετάλλια, με τις Ελίζα Ντι Φραντσίσκα (χρυσό), Αριάνα Ερίγκο (ασημένιο) και Βαλεντίνα Βετσάλι (χάλκινο). Η Ντι Φραντσίσκα νίκησε στην παράταση του τελικού την Ερίγκο με 12-11, ενώ η Βετσάλι κέρδισε στον μικρό τελικό τη Χιούν Χι Ναμ από τη Νότια Κορέα με 13-12.

Ποδηλασία
Ο Αλεξάντερ Βινοκούροφ από το Καζακστάν κέρδισε στον αγώνα αντοχής στην ποδηλασία δρόμου ανδρών με χρόνο 5:45:57.

Σκοποβολή
Η Γι Σιλίνγκ από την Κίνα κατέκτησε το πρώτο -χρονολογικά- χρυσό μετάλλιο των Αγώνων, κερδίζοντας με 502,9 βαθμούς στα 10μ. αεροβόλου καραμπίνας γυναικών.
Ο Γιόνγκο Γιν από τη Νότια Κορέα συγκέντρωσε 688,2 πόντους στα 10μ αεροβόλο πιστόλι των ανδρών και πήρε το χρυσό μετάλλιο.

Τζούντο
 Η βραζιλιάνα Σάρα Μενέζες κέρδισε στον τελικό των -48 κιλών γυναικών τη ρουμάνα Αλίνα Ντουμίτρου με Waza-ari.
Στους άνδρες, ο Αρσέν Γκαλστιάν από τη Ρωσία επικράτησε με Ippon του Χιροάκι Χιραόκα από την Ιαπωνία στον τελικό της κατηγορίας των -60 κιλών.

Τοξοβολία
Η ομάδα της Ιταλίας κέρδισε στον τελικό του ομαδικού ανδρών την αντίστοιχη των Ηνωμένων Πολιτειών με 219 πόντους έναντι 218.
Ο Ιμ Ντονγκ-χιουν από τη Νότια Κορέα πετυχαίνει ένα νέο παγκόσμιο ρεκόρ στο Lord's Cricket Ground.

30 Ιουλίου 
Άρση Βαρών
Ο Βορειοκορεάτης αρσιβαρίστας Κιμ Αν-γκουκ πετυχαίνει νέο παγκόσμιο ρεκόρ και κατακτά το χρυσό μετάλλιο στην κατηγορία των 52 κιλών. 

Κολύμβηση
Η ηλικίας 15 ετών Ρούτα Μεϊλουτίτε κερδίζει το πρώτο χρυσό μετάλλιο στην πισίνα για τη Λιθουανία. 
Η Αμερικανίδα κολυμβήτρια Ντάνα Βόλμερ σημειώνει νέο παγκόσμιο ρεκόρ στα 100μ πεταλούδα.

31 Ιουλίου 
Κολύμβηση
Ο Αμερικανός Μάικλ Φελπς κερδίζει το 19ο μετάλλιο σε Ολυμπιακούς Αγώνες, κάτι που αποτελεί ρεκόρ. Πρόκειται για ένα χρυσό μετάλλιο στη σκυταλοδρομία 4Χ200μ ελεύθερο.

1η Αυγούστου 
Η Παγκόσμια Ομοσπονδία Αντιπτέρισης  κατηγορεί 8 αθλήτριες του διπλού από την Κίνα, τη Νότια Κορέα και την Ινδονησία ότι "δεν προσπάθησαν όσο μπορούσαν για να κερδίσουν τα παιχνίδια τους".

4 Αυγούστου 
Στίβος
Ο Νοτιοαφρικανός Όσκαρ Πιστόριους γίνεται ο πρώτος ακρωτηριασμένος αθλητής που λαμβάνει μέρος σε Ολυμπιακούς Αγώνες στον αγώνα των 400μ. 
Η Βρετανία κερδίζει 6 χρυσά και 1 αργυρό μετάλλιο την όγδοη ημέρα των Αγώνων στο Λονδίνο, που σηματοδοτεί τη μεγαλύτερη βρετανική επιτυχία από τους Ολυμπιακούς Αγώνες του 1908. 
Ο Έρικ Μπαρόντο κερδίζει το πρώτο μετάλλιο σε Ολυμπιακούς Αγώνες στην ιστορία της Γουατεμάλα στα 20 χλμ. βάδην.

5 Αυγούστου 
Αντισφαίριση
 Ο Άντι Μάρεϊ νικά το Ρότζερ Φέντερερ στον τελικό του μονού ανδρών και κατακτά το 16ο χρυσό μετάλλιο για τη Βρετανία. 

Στίβος
Ο σπρίντερ Γιουσέιν Μπολτ από την Τζαμάικα κερδίζει τον τελικό των 100 μέτρων.

6 Αυγούστου 
Τζούντο
Ο Αμερικανός τζουντόκα Νίκολας Ντελπόπολο αποπέμπεται από τη διοργάνωση, καθώς βρέθηκε θετικός σε χρήση μαριχουάνας.

7 Αυγούστου 
Στίβος
Αγνοούνται 7 αθλητές από το Καμερούν. 
Η Αυστραλέζα Σάλι Πίρσον κερδίζει τα 100μ με εμπόδια και με νέο ρεκόρ Ολυμπιακών Αγώνων με χρόνο 12,35 δεύτερα.

9 Αυγούστου 
Πυγμαχία
Η Βρετανίδα Νίκολα Άνταμς γίνεται η πρώτη πυγμάχος που κερδίζει χρυσό μετάλλιο σε Ολυμπιακούς Αγώνες επικρατώντας της Κινέζας
Ρεν Κανκάν στον τελικό της κατηγορίας μύγας. 

''ΣτίβοςΟ Κενυάτης Ντέιβιντ Ρουντίσα γίνεται ο πρώτος αθλητής που πετυχαίνει παγκόσμιο ρεκόρ στο στίβο στους Ολυμπιακούς Αγώνες του Λονδίνου με τη νίκη του στα 800μ. 
Ο Γιουσέιν Μπολτ από την Τζαμάικα γίνεται το πρώτο πρόσωπο που κερδίζει τα αγωνίσματα των 100μ και των 200μ σε συνεχιζόμενες Ολυμπιάδες. 

 10 Αυγούστου Ποδηλασία'''
Η Κολομβιανή Μαριάνα Παχόν κερδίζει το χρυσό μετάλλιο στην ποδηλασία στην κατηγορία BMX. Είναι το δεύτερο μετάλλιο σε Ολυμπιακούς Αγώνες στην ιστορία της χώρας της.

Παραπομπές

Εξωτερικοί σύνδεσμοι 
Η επίσημη ιστοσελίδα των Ολυμπιακών Αγώνων 2012 
Η επίσημη ιστοσελίδα του Λονδίνου από τη Διεθνή Ολυμπιακή Επιτροπή

Θερινοί Ολυμπιακοί Αγώνες 2012
2012